ai4bharat/Pralekha huggingface dataset:
आरोग्य आणि कुटुंब कल्याण मंत्रालय
महाराष्ट्र, पंजाब, कर्नाटक, गुजरात आणि मध्य प्रदेशात गेल्या 24 तासात 77.7 % नव्या रुग्णांची नोंद
4 कोटी 40 लाखांहून जास्त जणांचे कोविड 19 प्रतिबंधक लसीकरण
नवी दिल्ली, 21 मार्च 2021
देशातील काही राज्यांमधे रुग्णवाढीचा वेग दररोज झपाटयाने वाढत आहे. महाराष्ट्र, पंजाब, कर्नाटक, गुजरात आणि मध्य प्रदेशात गेल्या चोवीस तासात 77..7% नवीन रुग्ण आढळून आले आहेत.
गेल्या 24 तासांत 43,846 नवीन रुग्णसंख्या नोंदली गेली.
नवीन प्रकरणांपैकी 83.14% प्रकरणे 6 राज्यांमधील आहेत.
महाराष्ट्रात दैनंदिन रुग्णवाढीचे प्रमाण कायम आहे. इथे गेल्या चोवीस तासात 27,126 रुग्ण आढळले. त्या पाठोपाठ पंजाबात. 2,578 तर केरळमधे 2,078 नवे रुग्ण आढळले आहेत.
खालील आलेखात दर्शवल्याप्रमाणे आठ राज्ये / केंद्रशासित प्रदेश आणि पाच जिल्ह्यांमधे एकूण देशातले सर्वाधिक नवीन रुग्ण आहेत.
4.4 कोटी पेक्षा जास्त  लसीकरण आतापर्यंत झाले आहे. आज सकाळी सात वाजेपर्यंत प्राप्त झालेल्या माहितीनुसार 7,25,138 सत्रांमधे हे लसीकरण करण्यात आले.
|
|
HCWs
|
|
FLWs
|
|
45 to <60 years with Co-morbidities
|
|
Over 60 years
|
|
Total
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
1st Dose
|
|
77,79,985
|
|
48,77,356
|
|
80,84,311
|
|
26,01,298
|
|
36,33,473
|
|
1,76,27,418
|
|
4,46,03,841
यामधे पुढील मात्रांचा समावेश आहे. 77,79,985 आरोग्य क्षेत्रातले कर्मचारी , 48,77,356 आरोग्य क्षेत्रातले कर्मचारी , 80,84,311 आघाडीवर काम करणारे कर्मचारी  आणि 26,01,298 आघाडीवर काम करणारे कर्मचारी , 36,33,473 लाभार्थी वय जास्त 45 वर्षे विशिष्ट आजार  आणि 1,76,27,418 लाभार्थी हे 60 वर्षांहून अधिक वयाचे आहेत.
|
|
HCWs
|
|
FLWs
|
|
45 to <60 years with Co-morbidities
|
|
Over 60 years
|
|
Total
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
1st Dose
|
|
77,79,985
|
|
48,77,356
|
|
80,84,311
|
|
26,01,298
|
|
36,33,473
|
|
1,76,27,418
|
|
4,46,03,841
लसीकरण मोहिमेच्या 64 व्या दिवशी  25 लाखांपेक्षा जास्त  लसींचे डोस देण्यात आले. त्यातील 22,83,157 लाभार्थी  यांचे पहिल्या डोससाठी 38,669 सत्रांमधे लसीकरण करण्यात आले.) आणि 2,57,292 यांना लसीचा दुसरा डोस देण्यात आला.
भारतातील एकूण उपचार घेत असलेले रुग्ण आजघडीला 3.09 लाख , आहेत. गेल्या 24 तासांत यात 20,693 सक्रीय रुग्णांची नोंद झाली आहे.
दुसरीकडे, भारतात बरे झालेल्या एकूण रुग्णांची संख्या 1,11,30,288 आहे. तर रुग्ण बरे होण्याचा दर 95.96% आहे. गेल्या 24 तासांत 22,956 रुग्ण बरे होऊन घरी परतले.
गेल्या 24 तासांत 197 मृत्यूची नोंद झाली आहे .
नवीन रुग्ण मृत्यूंमध्ये सहा राज्यांचे प्रमाण 86.8% आहे. महाराष्ट्रात सर्वाधिक मृत्यू  झाले आहेत. पंजाबमध्ये 38 तर केरळमध्ये 15 मृत्यूची नोंद झाली आहे.
सतरा राज्ये / केंद्रशासित प्रदेशांमधे गेल्या चोवीस तासात कोविड19 मुळे एकाही मृत्यूची नोंद झालेली नाही. यात राजस्थान, आसाम, गोवा, उत्तराखंड, ओडिशा, झारखंड, लक्षद्वीप, सिक्किम, पुद्दुचेरी, दिव-दमण, दादरा- नगर हवेली, नागालँड, त्रिपुरा, लद्दाख , मणिपूर, मिझोरम, अंदमान निकोबार बेटे आणि अरुणाचल प्रदेश यांचा समावेश आहे.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ऊर्जा मंत्रालय
जैवविविधतेचे संवर्धन आणि पुनर्स्थापन करण्यासाठी राष्ट्रीय औष्णिक उर्जा आयोगाकडून जैवविविधता धोरण जाहीर
राष्ट्रीय औष्णिक उर्जा लिमिटेड  या भारतातील सर्वात मोठ्या एकात्मिक ऊर्जा उत्पादन कंपनीने जैवविविधतेचे संवर्धन, परिरक्षण आणि पुनर्स्थापन करण्यासाठी सर्वसमावेशक दृष्टी आणि मार्गदर्शक तत्त्वे प्रस्थापित करत जैवविविधता धोरण 2022चे नूतनीकरण करून ते जाहीर केले आहे.
जैवविविधता धोरण एनटीपीसीच्या समग्र पर्यावरण धोरणाचा अविभाज्य घटक आहे.त्याची उद्दिष्टे पर्यावरण आणि शाश्वत धोरणांशी सुसंगत आहेत.याशिवाय,एनटीपीसी समूहाच्या सर्व व्यावसायिकांना या क्षेत्रात निश्चित केलेल्या उद्दिष्टांच्या पूर्ततेसाठी योगदान देण्यास सहाय्य करण्यासाठी हे धोरण तयार करण्यात आले आहे.
राष्ट्रपती कार्यालय
प्रसिध्दीपत्रक
नवी दिल्ली, 12 नोव्हेंबर 2019
पंतप्रधानांच्या सल्ल्यानुसार राष्ट्रपतींनी घटनेच्या कलम 75 च्या नियम  अन्वये अरविंद सावंत यांचा केंद्रीय मंत्रिपदाचा राजीनामा तात्काळ स्वीकारला आहे.
पंतप्रधानांच्या सल्ल्यानुसार राष्ट्रपतींनी केंद्रीय मंत्री प्रकाश जावडेकर यांच्याकडे अवजड उद्योग आणि सार्वजनिक उपक्रम मंत्रालयाचा अतिरिक्त कार्यभार सोपवला आहे.
B.Gokhale/S.Kane/P.Kor
(Visitor Counter : 68
माहिती आणि प्रसारण मंत्रालय
50व्या इफ्फीमध्ये आंतरराष्ट्रीय स्पर्धा विभागातील आंतरराष्ट्रीय ज्युरी आणि चित्रपटांची घोषणा
ॲकॅडमी ऑफ मोशन पिक्चर आर्ट्स ॲण्ड सायन्सेसचे माजी अध्यक्ष जॉन बेली आंतरराष्ट्रीय ज्युरीचे प्रमुख
गोल्डन पिकॉक पुरस्कारासाठी 20 देशांचे 15 चित्रपट स्पर्धेत
माय घाट : क्राइम नंबर 103/2005 आणि जल्लीकट्टू हे भारतीय चित्रपटही स्पर्धेत
नवी दिल्ली, 18 ऑक्टोबर 2019
सिनेमॅटोग्राफर आणि ॲकॅडमी ऑफ मोशन पिक्चर आर्ट्स ॲण्ड सायन्सेसचे माजी अध्यक्ष जॉन बेली 50 व्या इफ्फी अर्थात भारतीय आंतरराष्ट्रीय चित्रपट महोत्सवाच्या आंतरराष्ट्रीय ज्युरीच्या प्रमुख पदी असतील. फ्रेंच चित्रपट दिग्दर्शक रॉबिन कॉम्पिलो, चीनी दिग्दर्शक छांग यांग आणि लिन रामसे हे चित्रपट निवड समितीतील सहसदस्य असतील. यामध्ये प्रसिद्ध दिग्दर्शक रमेश सिप्पी एकमेव भारतीय आहेत.
भारतीय आंतरराष्ट्रीय चित्रपट महोत्सवाचे यंदा सुवर्ण महोत्सवी वर्ष असून, प्रतिष्ठेच्या गोल्डन पिकॉक पुरस्कारासाठी 20 देशांच्या 15 चित्रपटांमध्ये चुरस असेल. एकूण 700 प्रवेशिकांमधून हे 15 चित्रपट निवडण्यात आले आहेत. पेमा त्सेदनचा 'बलून' , अली आदिनचा 'क्रोनोलॉजी' , आंद्रेस होर्वाथचा 'लिलियन' , वॅग्नेर मौराचा 'मेरीघेला' , हन्स पिटर मोलान्दचा 'आऊट स्टीलिंग हॉर्सेस' , ब्लेझ हॅरिसनचा 'पार्टीकल्स' , ग्रेगोर बोझिकचा 'स्टोरीज फ्रॉम द चेस्टनट वुड्स' , योसेप एन्गी नोएनचा 'द सायन्स ऑफ फिक्शन्स' , एर्डेनेबिलेग गॅनबॉल्डचा 'स्टीड' , क्रिस्टॉफ डीक यांचा 'कॅप्टिव्ह्ज'  आणि बेन रेखीचा 'वॉच लिस्ट'  या स्पर्धेत आहेत. स्पर्धा विभागात महिला दिग्दर्शकांच्या चित्रपटांमध्ये सोफी डेरास्पेचा 'अँटिगॉन' आणि महनाज मोहम्मदीचा 'सन-मदर' यांचा समावेश आहे. अनंत महादेवन दिग्दर्शित ‘माय घाट: क्राइम नंबर 103/2005’ हा मराठी चित्रपट आणि लिजो पेलिसरी दिग्दर्शित ‘जल्लीकट्टू’ हा मल्याळम चित्रपट यंदाच्या इफ्फी महोत्सवात भारताकडून स्पर्धेत भाग घेणार आहे.
ज्युरींचा परिचय
B.Gokhale/S.Kane/D.Rane
(Visitor Counter : 154
कार्मिक, सार्वजनिक तक्रार आणि निवृत्ती वेतन मंत्रालय
गैरव्यवहार तपासण्यासाठी प्रतिबंधात्मक दक्षतेचे सीव्हीसीचे आवाहन
(नवी दिल्ली, 24 मे 2018
गैरव्यवहार तपासण्यासाठी प्रतिबंधात्मक दक्षतेचा अवलंब करावा असे आवाहन केंद्रीय दक्षता आयुक्त के. व्ही. चौधरी यांनी केले. ‘प्रतिबंधात्ऱ्मक दक्षता-चांगल्या पद्धतींचा प्रसार’ या कार्यशाळेचे उद्घाटन करताना ते आज नवी दिल्ली येथे बोलत होते. संवेदनशील सुधारणा आणि संरचनात्मक उपायांद्वारे हे साध्य होऊ शकते. या उपाययोजनांमुळे भ्रष्ट पद्धतींना आळा बसेल आणि संघटनात्मक कार्यक्षमता वाढविण्याचा उद्देश पूर्ण होईल असे ते म्हणाले.
माल आणि सेवांची खरेदी-विक्री, मनुष्यबळ व्यवस्थापन, नागरिकांना सेवा पुरवणे आणि या क्षेत्रात मुख्यत: गैरव्यवहार जास्त प्रमाणात आढळून येतील. या सर्वांना आळा बसवण्यासाठी सध्या सुरू असलेल्या व्यवस्थेत सुधारणा करणे गरजेचे आहे असे चौधरी म्हणाले.
B.Gokhale/S.Mhatre/P.Kor
श्रम आणि रोजगार मंत्रालय
कर्मचारी भविष्यनिर्वाह निधी संघटना ईपीएफओने फेब्रुवारी 2022 मध्ये एकूण 14.12 लाख ग्राहक जोडले
एकूण 9.52 लाख ग्राहक जोडून वेतनपटाच्या आकडेवारीत महाराष्ट्र, कर्नाटक, तामिळनाडू, गुजरात, हरियाणा, दिल्लीआघाडीवर
नवी दिल्ली, 20 एप्रिल 2022
ईपीएफओ अर्थात कर्मचारी भविष्यनिर्वाह निधी संघटनेने आज जारी केलेल्या तात्पुरत्या वेतनपटावरून असे दिसून आले आहे की ईपीएफओने फेब्रुवारी, 2022 मध्ये एकूण 14.12 लाख ग्राहक जोडले आहेत. वेतनपटाची महिन्यागणिक तुलना केल्यास जानेवारी, 2022 च्या तुलनेत फेब्रुवारी, 2022 मध्ये एकूण 31,826 ग्राहकांची जराशी वाढ दिसून येते. वर्षागणिक तुलना केल्यास 2021 च्या संबंधित महिन्यातील निव्वळ ग्राहक वाढीच्या तुलनेत फेब्रुवारी, 2022 मध्ये एकूण 1,74,314 ग्राहक जोडले गेले. ऑक्टोबर 2021पासून निव्वळ ग्राहकांच्या संख्येत सातत्याने वाढ होत आहे जी संस्थेद्वारे प्रदान केलेल्या सेवांवर विश्वास दर्शवते.
वेतनपटाची वयोनिहाय तुलना दर्शवते की फेब्रुवारी, 2022 मध्ये सर्वाधिक 3.70 लाख निव्वळ नावनोंदणीद्वारे 22-25 वयोगटातील ग्राहक आघाडीवर आहे, त्यापाठोपाठ या महिन्यात 2.98 लाख निव्वळ ग्राहकांची भर टाकत 29-35 वर्षे वयोगटाचा क्रमांक लागतो. थोडक्यात, या महिन्यातील 18-25 वर्षे वयोगटातील एकूण नावनोंदणी सुमारे 45% आहे. हा वयोगट सूचित करतो की अनेक प्रथमच नोकरी शोधणारे कर्मचारी संघटित क्षेत्रात मोठ्या संख्येने सहभागी होत आहेत.
देशभरातील वेतनपटाची तुलना ठळकपणे दर्शवते की महाराष्ट्र, कर्नाटक, तामिळनाडू, गुजरात, हरियाणा आणि दिल्ली या राज्यांमधील आस्थापने महिन्याभरात सुमारे 9.52 लाख निव्वळ ग्राहक जोडून आघाडीवर आहेत, जे सर्व वयोगटांचा विचार करता निव्वळ वेतनपटाच्या सुमारे 67.49% आहे.
लिंगनिहाय विश्लेषण असे दर्शविते की वेतनपटावर या महिन्याभरात अंदाजे 3.10 लाख महिला जोडल्या गेल्या.
उद्योग-निहाय वेतनपट सूचित करतो की या महिन्यात मुख्यतः दोन श्रेणी, म्हणजे ‘तज्ञ सेवा’ आणि ‘व्यापार-व्यावसायिक आस्थापने’ एकूण ग्राहक वाढीच्या 47.28% आहेत. शिवाय, 'इंजिनिअरिंग कॉन्ट्रॅक्टर्स', 'ऑटोमोबाईल सर्व्हिसिंग', 'इमारत आणि बांधकाम' उद्योग इत्यादी उद्योगांमध्ये निव्वळ वेतनपटाचा वाढता कल दिसून आला आहे.
S.Kulkarni/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
संरक्षण मंत्रालय
पर्यावरण संवर्धनासाठी पश्चिम नौदल कमांडचे विविध उपक्रम
मुंबई, 5 जून 2023
पश्चिम किनाऱ्यावरच्या सर्व नौदल तळांवर पर्यावरण संवर्धनाला प्रोत्साहन देणारे उपक्रम राबवण्यात नौदलाचा पश्चिम विभाग आघाडीवर आहे.
मुंबईसह पश्चिम किनाऱ्यावरच्या नौदल तळांवर विविध खारफुटीच्या क्षेत्राला नवसंजीवनी देण्यासाठी पश्चिम नौदल कमांडचा कर्मचारीवर्ग सक्रियपणे कार्यरत आहे. परिसराची सामूहिक स्वच्छता, कार्यशाळा, परिसंवाद, जनजागृती मोहिमा, किनारा स्वच्छता अभियान आणि वृक्षलागवड असे विविध उपक्रम वर्षभर राबवले जात आहेत.याव्यतिरिक्त शाश्वत धोरणे तसेच पुनर्वापराला चालना देणे, प्लास्टिकचा वापर कमी करणे, अक्षय ऊर्जेचा वापर तसंच जैव तसेच नॉन बायोडिग्रेडेबल कचऱ्याचा पुनर्वापर करणे या हरित उपक्रमांना प्रोत्साहन देणे तसेच ऊर्जा कार्यक्षमतेच्या स्वीकाराबरोबरच पाणी वाचवण्याच्या पद्धतींची अंमलबजावणी केली जात आहे. NAD ट्रॉम्बे येथे एक मियावाकी वन तयार केले गेले असून त्याची मोठ्या प्रमाणात वाखाणणी झाली आहे.
केंद्र सरकारच्या #ग्रीनइंडिया उपक्रमाचा एक भाग म्हणून पश्चिम नौदल कमांडच्या विविध तळांवर स्थानिक फळाफुलांची रोपे लावण्यात आली आहेत.#पुनीतसागर अभियाना अंतर्गत अनेकदा गुजरात, महाराष्ट्र आणि कर्नाटकच्या किनारपट्टीवर मोठ्या प्रमाणावर स्वच्छता मोहीम घेण्यात आली आहे. स्थानिक नगरपालिका आणि स्वयंसेवी संस्थांच्या समन्वयाने जनजागृती मोहीम आणि स्वच्छता मोहिमेमुळे मार्च 2022 पासून मोठ्या प्रमाणात प्लास्टिक कचऱ्याची विल्हेवाट लावण्यात आली आहे.
हरित पर्यावरण उपक्रम सुरू ठेवत प्लॅस्टिक प्रदूषण रोखा ही संकल्पना राबवली जात आहे. पश्चिम नौदल कमांड परिवाराच्या सक्रिय सहभागाने, सर्व निवासी भागात मोठ्या प्रमाणावर स्वच्छता मोहीम हाती घेण्यात आली आहे. वृक्षारोपण मोहीम, व्याख्याने/परिसंवाद आणि चित्रकला स्पर्धा आयोजित केल्या जात आहेत. सर्व नौदल तळांवर हरित, शाश्वत आणि स्वच्छ, आरोग्यदायी पर्यावरणासाठी प्रतिज्ञा दिल्या जात आहेत.
N.Chitale/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 61
पंतप्रधान कार्यालय
श्रीमद् भगवद्गीतेच्या श्लोकांवर 21 विद्वानांनी केलेली टिपण्णी असलेल्या हस्तलिखितांचे पंतप्रधानांच्या हस्ते प्रकाशन
नवी दिल्ली, 9 मार्च 2021
पंतप्रधान नरेंद्र मोदी यांनी आज श्रीमद् भगवद्गीतेच्या श्लोकांवर 21 विद्वानांनी केलेली टिपण्णी असलेल्या हस्तलिखितांचे प्रकाशन केले. जम्मू काश्मीरचे नायब राज्यपाल मनोज सिन्हा आणि जम्मू काश्मीरच्या धर्मार्थ ट्रस्टचे अध्यक्ष विश्वस्त डॉ करण सिंह यावेळी उपस्थित होते.
भारतीय तत्त्वज्ञानासंदर्भात डॉ करण सिंह यांनी केलेल्या कार्याची पंतप्रधानांनी प्रशंसा केली. त्यांच्या प्रयत्नामुळे, शतकांपासून संपूर्ण भारताच्या वैचारिक परंपरेची धुरा वाहणाऱ्या जम्मू काश्मीरची ओळख पुनरुज्जीवित झाल्याचे पंतप्रधान म्हणाले. हजारो विद्वानांनी गीतेचा सखोल अभ्यास करण्यासाठी आपले संपूर्ण आयुष्य समर्पित केले. एका ग्रंथाच्या प्रत्येक श्लोकाच्या भिन्न-भिन्न व्याख्या, यातून गीतेच्या अथांगतेची प्रचीती येते. हे भारताच्या वैचारिक स्वातंत्र्य आणि सहिष्णूतेचे प्रतिक असून प्रत्येक व्यक्तीला स्वतःचा दृष्टीकोन ठेवण्यासाठी ते प्रोत्साहित करते असे त्यांनी सांगितले.
भारताला एकतेच्या सूत्रात बांधणाऱ्या आदी शंकराचार्यानी गीता म्हणजे आध्यात्मिक जाणीव या दृष्टीकोनातून पाहिले. रामानुजाचार्य यांच्यासारख्या संतानी गीता म्हणजे आध्यात्मिक ज्ञानाची अभिव्यक्ती मानली. स्वामी विवेकानंदासाठी गीता म्हणजे अतूट कर्मनिष्ठा आणि अजोड आत्मविश्वास यांचा स्त्रोत राहिली. श्री अरबिंदो यांच्यासाठी गीता म्हणजे ज्ञान आणि मानवता यांचे प्रतिरूप होते. महात्मा गांधींसाठी गीता म्हणजे अनेक कठीण काळात पथदर्शक होती. नेताजी सुभाष चंद्र बोस यांची देशभक्ती आणि पराक्रम यांचे स्फूर्तीस्थान गीता होती. या गीतेचा अर्थ बाळ गंगाधर टिळक यांनी उलगडला आणि स्वातंत्र्य लढ्याला नवे सामर्थ्य दिले.
आपल्या लोकशाहीने आपल्याला विचार स्वातंत्र्य, कामाचे स्वातंत्र्य, आयुष्याच्या प्रत्येक क्षेत्रात समान अधिकार प्रदान केले आहेत. हे स्वातंत्र्य लोकशाही संस्थांमधून आले आहे, ज्या आपल्या राज्य घटनेच्या रक्षक आहेत. म्हणूनच आपण जेव्हा आपल्या हक्काबद्दल बोलतो तेव्हा आपल्याला आपल्या लोकशाही कर्तव्यांचेही स्मरण असले पाहिजे असे पंतप्रधान म्हणाले.
गीता ही संपूर्ण जगासाठी आणि प्रत्येक प्राणीमात्रासाठी आहे. अनेक भारतीय आणि आंतरराष्ट्रीय भाषांमध्ये गीतेचा अनुवाद झाला आहे.अनेक देशात अनेक आंतरराष्ट्रीय विद्वान यावर संशोधन करत आहेत.
आपल्याकडचे ज्ञान इतरांनाही देणे ही भारतीय संस्कृती आहे. गणित, वस्त्रोद्योग, धातुशास्त्र आणि आयुर्वेद याबाबतचे आपले ज्ञान नेहमीच मानवी संपत्ती म्हणून पाहिले गेले आहे. जगाच्या विकासासाठी आणि मानवतेच्या सेवेसाठी योगदान देण्याकरिता आज भारत पुन्हा एकदा आपल्या क्षमता उभारत आहे. भारताचे योगदान अवघ्या जगाने नुकतेच पाहिले. हे योगदान आत्मनिर्भर भारत घडवण्यासाठीच्या प्रयत्नात जगाला मोठ्या प्रमाणात उपयुक्त ठरेल असे पंतप्रधान म्हणाले.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
गुरुपूजेच्या निमित्ताने स्वातंत्र्यसैनिक,पसुम्पोन मुथुरामलिंगा थेवर यांना पंतप्रधानांनी केले वंदन
पंतप्रधान नरेंद्र मोदी यांनी गुरुपूजेच्या निमित्ताने स्वातंत्र्यसैनिक, पसुम्पोन मुथुरामलिंगा थेवर यांना आदरांजली वाहिली आहे.
आपल्या ट्विटरसंदेशामध्ये पंतप्रधान म्हणाले;
" गुरुपूजेच्या निमित्ताने मी महान पसुम्पोन मुथुरामलिंगा थेवर यांना वंदन करत आहे. त्यांनी आपल्या देशासाठी विशेषत: सामाजिक सशक्तीकरण,शेतकरी कल्याण आणि गरिबी दूर करण्यासाठी दिलेल्या अतुलनीय योगदानाचे मी स्मरण करतो. त्यांचे आदर्श हे आम्हाला नेहमीच प्रेरणा देत राहतील."
उपराष्ट्रपती कार्यालय
संसदेतील चर्चेचा स्तर उंचावून जनमानसात संसदेची चांगली प्रतिमा निर्माण करणे हिच अटलींना खरी श्रद्धांजली – उपराष्ट्रपती
दळणवळण क्षेत्रात क्रांती घडवणारा द्रष्टा नेता म्हणजे अटलजी – उपराष्ट्रपती
नवी दिल्ली, 12 फेब्रुवारी 2019
संसद सदस्यांनी संसदेतील चर्चेचा स्तर उंचावून जनसामान्यांच्या मनात संसदेबद्दलची एक चांगली प्रतिमा निर्माण करावी असे आवाहन उपराष्ट्रपती व्यंकय्या नायडू यांनी आज संसदपटूना केले. संसदेबद्दलची ही प्रतिमा खऱ्या अर्थाने माजी पंतप्रधान अटल बिहारी वाजपेयी यांना आदरांजली ठरेल असे उपराष्ट्रपती म्हणाले.
संसद भवनातल्या मध्यवर्ती सभागृहातल्या वाजपेयी यांच्या छायाचित्राचे राष्ट्रपती रामनाथ कोविंद यांच्या हस्ते अनावरण झाले त्यावेळी ते बोलत होते. संसदेतील दूरदर्शी हस्तक्षेप आणि आदर्श वागणुकीद्वारे वाजपेयी यांनी लोकशाहीची मुळे खोलवर रुजवली असं नायडू म्हणाले.
युती सरकारचे कार्य आणि प्रशासनाच्या माध्यमातून अटलजींनी लोकशाही मजबूत करण्याचा आदर्श समोर ठेवला असं ते म्हणाले. राष्ट्रीय महामार्ग, ग्रामीण रस्ते, हवाई वाहतुकीच्या पायाभूत सुविधांमध्ये क्रांती घडवणारे अटल बिहारी वाजपेयी हे एक द्रष्टा नेता होते असे गौरवोद्गार उपराष्ट्रपतींनी यावेळी काढले.
समाजातील वेगवेगळ्या स्तरातील तसेच वेगवेगळ्या राजकीय विचारसरणीच्या लोकांना जोडण्याची अद्भुत कला वाजपेयी यांच्याकडे होती. ते एक अजातशत्रू होते असेही ते म्हणाले. तसेच उत्तम प्रशासक, उत्तम राजनेता, उत्तम व्यक्ती, उत्तम वक्ता, उत्तम संसंदपटू असे विविध गुण असलेले ते एक उत्तम व्यक्तिमत्व होते असे उपराष्ट्रपती यावेळी म्हणाले.
B.Gokhale/S.Tupe/D. Rane
(Visitor Counter : 78
संरक्षण मंत्रालय
गांधीजींच्या सत्याग्रहाच्या 130 व्या वर्षपूर्ती निमित्त दक्षिण आफ्रिकेतील विशेष कार्यक्रमात भारतीय नौदल होणार सहभागी
नवी दिल्ली, 6 जून 2023
दक्षिण आफ्रिकेतील डरबनजवळील पीटरमॅरिट्झबर्ग रेल्वे स्थानकावर वर्णभेदाविरुद्ध संघर्ष सुरू झाल्याच्या घटनेला 130 वर्षे पूर्ण झाल्यानिमित्त आयोजित विशेष कार्यक्रमात भारतीय नौदल सहभागी होणार आहे. आयएनएस त्रिशूल ही भारतीय नौदलाची आघाडीची युद्धनौका 6 ते 9 जून 23 या कालावधीत डरबनला भेट देणार आहे. 7 जून 1893 रोजी पीटरमॅरिट्झबर्ग रेल्वे स्थानक येथील घटनेच्या 130 व्या स्मरण दिनानिमित्त तसेच दक्षिण आफ्रिका आणि भारत यांच्यातील राजनैतिक संबंधांच्या पुनर्स्थापनेला 30 वर्षे पूर्ण झाल्याच्या स्मरणार्थ आयएनएस त्रिशूल डरबनला भेट देत आहे.
महात्मा गांधी 1893 साली व्यापारी दादा अब्दुल्ला यांचे कायदेशीर सल्लागार म्हणून दक्षिण आफ्रिकेतील डर्बन येथे दाखल झाले होते. 07 जून 1893 रोजी ट्रान्सवालमधील प्रिटोरियाच्या प्रवासादरम्यान ते प्रथम पीटरमारिट्झबर्ग स्थानकावर आले होते. रितसर तिकीट खरेदी करून प्रथम श्रेणीच्या डब्यात बसलेल्या गांधीजींना एका युरोपियन माणसाच्या तक्रारीवरून त्या डब्यातून बाहेर काढण्यात आले. कारण युरोपियन लोकांच्या म्हणण्यानुसार प्रथम श्रेणीच्या डब्यात ‘कुली’ आणि अश्वेत लोकांना प्रवेश करण्यास परवानगी नव्हती. हीच घटना गांधीजींच्या वांशिक भेदाविरुद्धच्या लढ्याला आणि पर्यायाने सत्याग्रहाला कारणीभूत ठरली असे मानले जाते.
25 एप्रिल 1997 रोजी पीटरमॅरिट्झबर्ग रेल्वे स्थानकावरील महात्मा गांधींच्या सत्याग्रहाच्या प्रेरक कथेला आणखी एक जीवन प्राप्त झाले, जेंव्हा दक्षिण आफ्रिकेचे तत्कालीन राष्ट्राध्यक्ष नेल्सन मंडेला यांच्या अध्यक्षतेखाली पीटरमॅरिट्झबर्ग रेल्वे स्थानकावर एका उत्साही समारंभात, पीटरमॅरिट्झबर्गचे स्वातंत्र्य गांधींजीना मरणोत्तर समर्पित करण्यात आले. राष्ट्रपती मंडेला यांनी "दडपशाहीचा सामना करताना वैयक्तिक त्याग आणि समर्पणाचे गांधीजीं हे उत्कृष्ट उदाहरण आहे", असे राष्ट्राध्यक्ष नेल्सन मंडेला यांनी शतकानुशतकापासून केली जात असलेली जुनी चूक सुधारण्यासाठी एकत्र जमलेल्यांना संबोधित करताना सांगितले.
आयएनएस त्रिशूलच्या डरबन भेटीच्या माध्यमातून स्वातंत्र्याचा अमृत महोत्सव साजरा करताना भारताच्या स्वातंत्र्य लढ्याला आकार देणारे यासारखे महत्त्वपूर्ण क्षण भारतीय नौदल साजरे करत आहे. डर्बनच्या भेटीदरम्यान ही नौका पीटरमॅरिट्झबर्ग रेल्वे स्थानकावर एका विशेष कार्यक्रमात भाग घेईल तसेच नौकेवरील अधिकारी गांधीजी चबूतऱ्यावर पुष्पांजली अर्पण करतील. यावेळी भारतीय नौदलाचा बॅन्ड खास सुरावटी सादर करेल. या भेटीदरम्यान ही नौका इतर व्यावसायिक आणि सामाजिक कार्यातही सहभागी होणार आहे.
S.Kane/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77
आरोग्य आणि कुटुंब कल्याण मंत्रालय
कोविन 2.0 मंचावर नोंदणी करण्यासाठी फोटो ओळखपत्र म्हणून आता विशिष्ट दिव्यांगत्व ओळखपत्र स्वीकारले जाईल असे केंद्र सरकारने राज्यांना सांगितले
लसीकरण प्रक्रियेचे सार्वत्रिकीकरण करण्यासाठी केंद्र सरकार या प्रक्रियेचे सुव्यवस्थित परिचालन करण्याचा सतत प्रयत्न करीत आहे
नवी दिल्ली, 7 जून 2021
कोविड प्रतिबंधक लसीकरण मोहिमेचे सुरळीत आणि परिणामकारक कार्यान्वयन सुनिश्चित करण्यासाठी केंद्र सरकार यावर्षी 16 जानेवारी पासून “संपूर्णतः सरकार” संकल्पनेच्या माध्यमातून राज्ये आणि केंद्रशासित प्रदेश सरकारांच्या प्रयत्नांना पाठींबा देत आहे. देशभरातील विविध श्रेणींमधील लाभार्थ्यांच्या लसीकरणाची प्रक्रिया सुव्यवस्थित पद्धतीने राबविण्यासाठी केंद्र सरकारने कोविन डिजिटल मंचाची स्थापना केली आहे. कोविड प्रतिबंधक लसीची वितरण प्रक्रिया परिणामकारक पद्धतीने तसेच वेगवान स्वरुपात सुरु राहण्यासाठीच्या यंत्रणेला तंत्रज्ञानाचा कणा पुरविण्याचे काम कोविन मंच करतो.
लसीकरण प्रक्रियेचे सार्वत्रिकीकरण करण्यासाठी केंद्र सरकार या प्रक्रियेचे सुव्यवस्थित परिचालन करण्याचा सतत प्रयत्न करीत आहे. या पार्श्वभूमीवर, कोविन 2.0 या मंचावर लसीकरणासाठी नोंदणी करताना आवश्यक असणाऱ्या फोटो ओळखपत्रांच्या यादीत UDID अर्थात विशिष्ट दिव्यांगत्व ओळखपत्राचा समावेश करावा असे केंद्रीय आरोग्य मंत्रालयाने आज राज्ये आणि केंद्रशासित प्रदेश सरकारांना लिहिलेल्या पत्राद्वारे सांगितले आहे. कोविन 2.0 मंचाच्या परिचालनासाठी 2 मार्च 2021 ला जारी केलेल्या मार्गदर्शक सूचनेमध्ये लसीकरणाआधी लाभार्थ्याच्या ओळख निश्चितीची पडताळणी करण्यासाठी ठराविक 7 प्रकारची फोटो ओळखपत्रे निश्चित करून लस घेण्याआधी सादर करणे अनिवार्य होते.
राज्ये आणि केंद्रशासित प्रदेश सरकारांना लिहिलेल्या पत्रात केंद्रीय आरोग्य मंत्रालयाने म्हटले आहे की, केंद्रीय सामाजिक न्याय आणि सक्षमीकरण मंत्रालयाच्या दिव्यांग व्यक्ती सक्षमीकरण विभागाने दिव्यांग व्यक्तींना दिलेल्या UDID मध्ये व्यक्तीचे नाव, जन्मवर्ष, लिंग आणि फोटो असे सर्व आवश्यक तपशील अंतर्भूत असतात आणि कोविड-19 लसीकरणाच्या वेळी ओळख पटविण्यासाठीच्या निकषांची ते पूर्तता करतात.
म्हणून, दिव्यांग व्यक्तींसाठी लस घेण्याची सुविधा अधिक सुलभ करण्याच्या दृष्टीकोनातून कोविड -19 लसीकरणासाठी आवश्यक फोटो ओळखपत्रांच्या पूर्वनिश्चित यादीत UDID चा समावेश करण्याचा निर्णय घेण्यात आला. यासाठी आवश्यक सुधारणा करण्यात येत असून लवकरच त्या कोविन मंचावर वापरासाठी उपलब्ध होतील.
कोविड प्रतिबंधक लसीकरणासाठी संमत फोटो ओळखपत्र म्हणून UDID च्या वापराला देण्यात आलेल्या परवानगीबाबत राज्ये आणि केंद्रशासित प्रदेश सरकारांनी मोठ्या प्रमाणावर जनजागृती करावी असा सल्ला केंद्र सरकारने दिला आहे.
UDID चा नमुना खाली दर्शविला आहे:
संदर्भासाठी UDID चा नमुनाS.Tupe/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
माहिती आणि प्रसारण मंत्रालय
21 जून 2022 या आंतरराष्ट्रीय योग्य दिनाच्या उलटगणतीनुसार 39 व्या पूर्व दिनी आज पत्र सूचना कार्यालयाच्या मुंबईतल्या कार्यालयानं केलं योग शिबीर आयोजित
मुंबई, 13 मे 2022
पत्र सूचना कार्यालयाच्या  मुंबई क्षेत्रीय कार्यालयाने आंतरराष्ट्रीय योग दिनाच्या उलटगणतीनुसार आजच्या 39 व्या दिवशी योग प्रात्यक्षिकाचे आयोजन केले.
योग प्रशिक्षक आणि योग अभ्यासक श्री विश्वनाथ साहा यांच्या मार्गदर्शनाखाली सर्व अधिकारी आणि कर्मचाऱ्यांनी योगाभ्यास आणि ध्यानधारणेचा सराव केला.
श्री विश्वनाथ साहा यांनी स्वामी शिवानंद सरस्वती विद्यालयातून योगसाधनेचा अभ्यास केला आहे आणि त्यांनी अनेक योग शिबिरांचे आयोजन केले आहे. तसंच त्यांनी गेली दोन दशके आरोग्य, निरामयता आणि फिटनेस या क्षेत्रात देशासह जगभरात अनेक ठिकाणी कार्य केले आहे.
आजच्या सत्राची सुरुवात श्वासोच्छवासाच्या योग्य तंत्रांचे महत्त्व, अनुलोम-विलोम या विषयावरील भाषणाने झाली. त्यानंतर आरोग्यासाठी लाभदायी विशिष्ट योगासनांची प्रात्यक्षिकं झाली.
“प्रत्येक योगिक क्रिया ही लवचिकता, सामर्थ्य, संतुलन आणि सुसंवाद साधण्याची गुरुकिल्ली आहे”,असं योगगुरू श्री विश्वनाथ साहा म्हणाले.
पी आय बी मुंबई भारतीय प्राचीन योग कलेच्या लाभांविषयी योग तज्ज्ञांनी लिहिलेल्या लेखांद्वारे आणि देशभरात योगाशी संबंधित सर्व आयुष मंत्रालयाच्या कार्यक्रमांच्या वृत्तांकनाच्या माध्यमातून माहितीचा प्रसार करून जनजागृती करणार आहे.
योग वर्षादरगणिक अधिक समृद्ध होत आहे; किंबहुना शारीरिक आणि मानसिक आरोग्य राखण्यासाठी आजकालचा मानक  बनला आहे. यंदाच्या योग दिनी 100 टक्के नाशवंत असेेजैविक योग मॅट्स  वापरावेत अशी सूचना केंद्र सरकारने जारी केली आहे.
सामान्य योग प्रोटोकॉल आणि आंतरराष्ट्रीय योग दिन, 2022 च्या उलटमोजणीशी  संबंधित कार्यक्रमांबद्दल जाणून घेण्यासाठी https://yoga.ayush.gov.in/ ला भेट द्या.
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 77